 Okwi ameingia mkataba wa miaka mitano wa kuichezea timu hiyo, ambapo atakuwa akipokea kitita cha dola za Marekani 10,000, ambazo ni zaidi ya Sh milioni 20 kwa mwezi.Alisema kuwa anapenda kutangaza kwamba amejiunga na timu ya Senderjyske Fodbold ya Denmark na kusaini mkataba wa miaka mitano.“Namshukuru sana kocha wangu mpya, Jakob Michelsen ambaye ameniangalia nikicheza zaidi ya mechi 20 na kunileta hapa kuwa sehemu ya mafanikio ya timu.”Mchezaji huyo alisema anawashukuru pia mashabiki wa Simba na uongozi wa timu hiyo kumfikisha hapo alipo hadi kuonekana na timu za nje na kusajiliwa Denmark.Alisema kuwa anaamini kuwa ili kufanikiwa katika maisha, ni vizuri kuondoka vizuri sehemu uliyotoka, ambapo kwa kuzingatia hilo, “najua naanza changamoto mpya huku Ulaya.”Aliongeza kusema kuwa amefurahi sana kuwepo barani Ulaya, na anajiamini kuwa ataisaidia sana klabu yake hiyo mpya.